**Masă pentru doi**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parcă te-aș mai iubi o dată,

Atunci când mi se face dor,

Să simt, din nou, plăceri rostogolite,

Care mă-ncearcă și mă dor.

Să-mi mai agaț buza de jos

De-un gust de vin sec și amar,

În care-am stors zâmbete bete,

Șterse pe-o margine spartă de pahar.

De vin? Să vin la tine?

Vin tu, încearcă, poate-i bine…

De vin oricum nu au fost

Decât contextul, noi și timpul prost.

Un timp în care mă voiai naivă

Și, totuși, mai multe îți doreai să-ncerc;

Eu te priveam confuză și mă-ntrebam ce crimă

E să iubesc simplu un suflet ce se vrea defect.

Ieri am stat iar la masa noastră

Dintr-o cafenea pe colț de stradă,

Am băut iar ceai de iasomie cu aromă caldă

Și mi-aminteam cum mă mințeai

că-ți sunt singura săiastră.

M-așez pe-un colț de urmă de sărut,

Lăsat la gura de metrou

Pe vremea când parcă ne doream mai mult,

Pe vremea când mi-erai și salvator și-antierou.

Pe vreme când mi-ai deschis sufletul puțin,

Eu îmi doream să-mi scrii poveste,

Dar ușor, ușor am devenit

Poeți de versuri neînțelese…

Mi-ai zis să-ncerc:

„Nu-ți fie teamă, n-o să doară!”

Și te-am crezut, cu sentimentul zbuciumat,

Ce numără acum regrete stânse-o-ntreagă vară….

Acum îmi spui că m-am schimbat,

Că nu-ți sunt specială,

Dar amintește-ți cum m-ai transformat

Cu fiecare gest, în fiecare seară…

Suntem doar vânzători de cuvinte albe,

Ne mai privim, din când în când, aievea,

Parcă m-ai vrea acolo, dar parcă nu de tot,

Îți spun că la un sfert de normă, eu, să iubesc, nu pot.

Mă-ncearcă iară o trăire,

A zilelor de ieri,

Nu-i nici extaz, dar nu-i nici agonie:

Văd cum profiți și-n fiecare amintire netrăită speri…

……………………………………………………………………………………………………………..

Ești încurcat, te văd,

Mie-mi vine să și râd:

Mă-ntrebi, din când în când: ce fac, cum sunt,

Dar n-ai vrea totuși să-ți răspund

Că-n fiecare zi în care

Încercam iară să te uit,

Parcă mai clar, pentru a suta oară,

Te-aș fi iubit încă o dată, din ce în ce mai mult…